Is-Segretarju Parlamentari għas-Saħħa Dr Chris Fearne qal dalgħodu li l-Gvern se jkun qiegħed jattwa żewġ proposti li tat l-Unjin tal-Infermieta u l-Qwiebel (MUMN) dwar tibdil fl-istruttura tad-Dipartiment tal-Emerġenza u l-mod kif jitħarrġu l-infermieri. Dr Fearne qal dan meta dalgħodu ltaqa’ mal-unjin waqt sensiela ta’ laqgħat ta’ kortesija li qed jagħmel mindu nħatar fil-kariga tas-Segretarju Parlamentari. Huwa qal li dawn il-laqgħat huma importanti għax dawn in-nies jiltaqgħu mal-ħtiġijiet tal-pazjenti kuljum. Min-naħa tiegħu l-President tal-MUMN Paul Pace qal li l-unjin hija s-sinsla tas-settur tas-saħħa u qal li fil-passat kien hemm żewg okkażjonijiet (waħda taħt il-leġislatura l-oħra u waħda taħt din l-amministrazzjoni) fejn ma ġewx ikkonsultati. Qal li l-importanti hu li jiġi diskuss x’wassal għad-direttivi li ttieħdu. Sostna li dak li stqarr is-Segretarju Parlamentari Fearne jagħtihom fiduċja u kuraġġ kbir għal ġejjieni